ห้ามพลาด ฟุตบอลลีกเยาวชนฯ 2017-18 เปิดฉาก 24-25 มิ.ย.นี้
การกีฬาแห่งประเทศไทย จับมือ สมาคมกีฬาฟุตบอลฯ พร้อมภาคเอกชน สานต่อความสำเร็จ จัดการแข่งขันฟุตบอลลีกเยาวชนแห่งชาติ 2017-2018 ปั้นดินให้เป็นดาวจัดฟาดแข้ง 4 รุ่นอายุ ตั้งแต่รุ่นอายุไม่เกิน 13 ปี, 15 ปี, 17 ปี และ 19 ปี จัดแบบลีกภูมิภาคแบ่งทั่วประเทศ 8 โซน ได้ตัวแทนครบทุกโซน-ทุกรุ่นอายุ เข้ามาเตะรอบ ลีกโซน รวมทั้งสิ้น 293 ทีม โดยรอบ ลีกโซน จะประเดิมฟาดแข้งวันที่ 24-25 มิถุนายนนี้,,เมื่อเวลา 13.30 น. วันที่ 12 มิ.ย. 60 ที่ห้องประชุมชั้น 25 อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย พล.อ.ธนะศักดิ์ ปฏิมาประกร รองนายกรัฐมนตรี ให้เกียรติมาเป็นประธานแถลงข่าว การแข่งขันฟุตบอลลีกเยาวชนแห่งชาติ ฤดูกาล 2017-2018 ร่วมด้วย นายพงษ์ภาณุ เศวตรุนทร์ ปลัดกระทรวงท่องเที่ยวและกีฬา, นายสกล วรรณพงษ์ ผู้ว่าการการกีฬาแห่งประเทศไทย, พล.ต.อ.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ในพระบรมราชูปถัมภ์ พร้อมด้วยตัวแทนนักฟุตบอลทีมชาติไทยชุดใหญ่ และตัวแทนเยาวชนที่เคยผ่านการเล่นฟุตบอลลีกเยาวชนแห่งชาติ ร่วมในงานแถลงข่าว,นายพงษ์ภาณุ เศวตรุนทร์ ปลัดกระทรวงท่องเที่ยวและกีฬา เปิดเผยว่า รัฐบาลได้ให้ความสำคัญและให้การสนับสนุนการพัฒนากีฬาฟุตบอลมาโดยตลอด และยินดีอย่างยิ่งที่เห็นความสำเร็จต่างๆ ของฟุตบอลไทยอย่างต่อเนื่อง และเชื่อว่าการร่วมมือกันจัดการแข่งขันฟุตบอลลีกเยาวชนแห่งชาติ จะช่วยสร้างผลผลิตนักฟุตบอลเยาวชนคุณภาพมากยิ่งขึ้น เริ่มพัฒนาตั้งแต่รุ่นอายุต่ำกว่า 13 ปี และรุ่นที่โตขึ้นไปอย่างต่อเนื่อง เพื่อป้อนให้กับสโมสรอาชีพในทุกระดับ รวมทั้งทีมชาติไทยในอนาคต นับเป็นการวางพื้นฐานฟุตบอลไทยให้แข็งแกร่งยิ่งขึ้นอย่างยั่งยืน เพื่อต่อยอดความสำเร็จไปถึงเป้าหมายของวงการฟุตบอลไทย คือ การเข้าร่วมแข่งขันฟุตบอลโลกรอบสุดท้าย,ขณะที่ บิ๊กเสือ นายสกล วรรณพงษ์ เปิดเผยว่า หนึ่งในยุทธศาสตร์ของกกท. คือ การพัฒนาฟุตบอลเยาวชนอย่างจริงจัง ด้วยการจัดการแข่งขันฟุตบอลลีกเยาวชนแห่งชาติ เป็นโครงการที่การกีฬาแห่งประเทศไทยผลักดันมาตั้งแต่ต้น โดยเน้นแผนการวางรากฐานลีกเยาวชนให้แข็งแกร่ง เพื่อต่อยอดไปจนถึงชุดใหญ่ ก้าวสู่เป้าหมายนำฟุตบอลไทยร่วมแข่งฟุตบอลโลกรอบสุดท้ายให้ได้,กกท.ได้ประชุมพูดคุยกับหลายฝ่าย ทั้งสมาคมกีฬาฟุตบอลแห่งประเทศไทย ตัวแทนสโมสรชั้นนำของเมืองไทย ทั้ง เอสซีจี เมืองทอง,บุรีรัมย์ ยูไนเต็ด, ชลบุรี เอฟซี, บางกอกกล๊าส เอฟซี ฯลฯ รวมถึงภาคเอกชนที่ให้การสนับสนุนด้านฟุตบอลเยาวชนอย่างต่อเนื่อง ต่างเห็นพ้องต้องการจะสร้างลีกเยาวชนมีความสำคัญยิ่งในการวางฐานรากฟุตบอลให้มั่นคง ดั่งที่หลายชาติชั้นนำเช่น เยอรมัน, สเปน, ฮอลแลนด์ ,อิตาลี หรืออังกฤษ หรือแม้กระทั่งญี่ปุ่น ใช้เป็นโมเดลในการสร้างนักฟุตบอลตั้งแต่ระดับเยาวชน ทำให้เราริเริ่มจัดฟุตบอลลีกเยาวชนแห่งชาติ (Youth League) ขึ้นเป็นครั้งแรกเมื่อ ปี 2559 นี้ โดยแบ่งเป็น 4 รุ่นอายุ ตั้งแต่รุ่นอายุต่ำกว่า 13 ปี, 15 ปี, 17 ปี และ 19 ปี ที่น่าดีใจ คือกระแสตอบรับเกินความคาดหมาย โดยฤดูกาล 2017-2018 มีสโมสรทั่วประเทศส่งทีมเข้าร่วมแข่งขันมากที่สุดรวม 4 รุ่น ถึง 394 ทีม มากกว่าฤดูกาลที่แล้ว โดยรูปแบบการแข่งขันฟุตบอลลีกเยาวชนแห่งชาติ 2017-2018 แบ่งออกเป็น 8 โซนตามแบบลีกภูมิภาค คือโซนภาคกลาง, อีสานตอนบน, อีสานตอนล่าง, เหนือ, ใต้, ตะวันออก, ตะวันตก และโซนกรุงเทพฯ ปริมณฑล โดยรูปแบบการแข่งขัน แข่งแบบพบกันหมด โดยได้เริ่มรอบเพลย์ออฟในแต่ละโซน ผ่านไปเมื่อวันที่ 3-4 และ 10-11 มิถุนายน 2560 ซึ่งขณะนีได้ทีมมาเล่นรอบ ลีกโซน แล้ว จาก 8 โซน ใน 4 รุ่นอายุ จำนวน 293 ทีม โดยรอบ ลีกโซน จะเริ่มแข่งขัน วันที่ 24-25 มิถุนายน นี้,ส่วน พล.ต.อ.สมยศ พุ่มพันธุ์ม่วง เปิดเผยว่า ต้องถือว่า ระยะ 7-8 ปีที่ผ่านมา เป็นปีทองของวงการฟุตบอลไทย ทั้งลีกสูงสุด คือโตโยต้า ไทยลีก, ฟุตบอลลีกอาชีพอันดับหนึ่งของไทย ที่ถือเป็นลีกอันดับ 1 ของอาเซียน และอันดับต้นๆ ของเอเชีย รวมทั้ง M-150 Championship 2017 หรือ T2, ยูโรเค้ก ลีก โปร หรือ T3 นั้น เป็นการแข่งขันที่กำลังได้รับความนิยมต่อเนื่องกันมา ได้รับกระแสตอบรับจากผู้สนับสนุน, สื่อมวลชน และแฟนฟุตบอลชาวไทยทั่วประเทศ จากความสำเร็จของฟุตบอลลีกอาชีพในระดับต่างๆ อย่างดีเยี่ยม ทำให้สมาคมกีฬาฟุตบอลแห่งประเทศไทย ร่วมกับภาครัฐบาล คือ การกีฬาแห่งประเทศไทย มีแนวคิดที่จะพัฒนาฟุตบอลเริ่มต้นตั้งแต่ระดับเยาวชนอย่างจริงจัง จึงเป็นที่มาของการจัดฟุตบอลลีกเยาวชนแห่งชาติขึ้นเป็นครั้งแรกในปีนี้ โดยมีวัตถุประสงค์หลัก เพื่อพัฒนาทักษะฟุตบอลของเยาวชน รวมทั้งเปิดโอกาสให้นักฟุตบอลเยาวชน ตัวแทนอำเภอ จังหวัด หรือสโมสรจากภูมิภาคต่างๆ ทั่วประเทศ ได้เพิ่มพูนประสบการณ์การแข่งขันในลีกมาตรฐานอย่างต่อเนื่อง สร้างนักฟุตบอลอาชีพรุ่นใหม่ๆ ให้กับสโมสรในลีกต่างๆ รวมทั้งทีมชาติไทย ด้วยเป้าหมายพาทีมชาติไทยไปสู่ฟุตบอลโลกรอบสุดท้ายในอนาคต,สำหรับรอบ ลีกโซน ในแต่ละโซนมีจำนวนทีมดังนี้,-ภาคกลาง 4 รุ่นโควตารุ่นละ10 ทีม รวม 40 ทีม,-อีสานตอนบน 4 รุ่น โควตารุ่นละ 10 ทีม รวม 40 ทีม,-อีสานตอนล่าง รุ่นอายุ 13,15,17 ปี รุ่นละ 10 ทีม, อายุ 19 ปี 6 ทีม รวม 36 ทีม,-เหนือ รุ่นอายุ 13, 15, 17 ปี รุ่นละ 10 ทีม, อายุ 19 ปี 9 ทีม รวม 39 ทีม,-ใต้ รุ่นอายุ 13 ปี 9 ทีม, รุ่น 17 ปี 9 ทีม, รุ่น 19 ปี 7 ทีม รวม 25 ทีม (รุ่น 15 ปีไม่มีส่งแข่ง),-ตะวันออก 4 รุ่น โควตารุ่นละ 10 ทีม รวม 40 ทีม,-ตะวันตก รุ่น 13,15 ปี รุ่นละ 10 ทีม, รุ่น 17,19 ปี รุ่นละ 7 ทีม รวม 34 ทีม,-กรุงเทพฯ ปริมณฑล รุ่น 13,15,17 ปี รุ่นละ 10 ทีม, อายุ 19 ปี 7 ทีม รวม 39 ทีม
การกีฬาแห่งประเทศไทย จับมือ สมาคมกีฬาฟุตบอลฯ พร้อมภาคเอกชน สานต่อความสำเร็จ จัดการแข่งขันฟุตบอลลีกเยาวชนแห่งชาติ 2017-2018 ปั้นดินให้เป็นดาวจัดฟาดแข้ง 4 รุ่นอายุ รวม 293 ทีม ประเดิมฟาดแข้ง 24-25 มิ.ย.นี้
ฟุตบอลลีกเยาวชนแห่งชาติ,การกีฬาแห่งประเทศไทย,พล.ต.อ.สมยศ พุ่มพันธุ์ม่วง,พงษ์ภาณุ เศวตรุนทร์,สกล วรรณพงษ์